Τιμπό Κουρτουά

Ο** Τιμπό Κουρτουά** (*Thibaut Courtois*, 11 Μαΐου 1992) είναι Βέλγος επαγγελματίας ποδοσφαιριστής, που αγωνίζεται ως τερματοφύλακας για τη Ρεάλ Μαδρίτης και την Εθνική Ομάδα του Βελγίου.

Γεννήθηκε στην πόλη Μπρέε της Φλάνδρας, από πατέρα που κατάγεται από την Βαλλωνική Περιοχή και μητέρα από τη Φλαμανδία. Ξεκίνησε την καριέρα του με την τοπική ομάδα Μπίλζεν Β.Β., ως αριστερός μπακ. Λίγο αργότερα, το 1999, έγινε μέλος της ομάδας Ρασίνγκ Γκενκ στην ηλικία των επτά και εκεί ως τερματοφύλακας.

## Σταδιοδρομία
Μετά την Μπίλζεν Β.Β. πήγε στην ομάδα νέων της ΚΡΚ Γκενκ, από το 2009-2011. Το 2011 έκανε το σημαντικότερο βήμα στην καριέρα του πηγαίνοντας στην Τσέλσι ΦΚ. Αμέσως μετά δόθηκε δανεικός στην Ατλέτικο Μαδρίτης για τρία χρόνια έχοντας 111 συμμετοχές μαζί της. Τον Ιούνιο του 2014 επέστρεψε στην Τσέλσι κάνοντας ντεμπούτο στο ματς ενάντια στην Μπέρνλεϊ Φ.Κ. για την πρώτη αγωνιστική  του πρωταθλήματος. Τον Αύγουστο του 2018 υπέγραψε στη Ρεάλ Μαδρίτης για έξι χρόνια.

### Ρεάλ Μαδρίτης

#### 2018-2020
Μετά την σεζόν 2017-18, ο Κουρτουά είχε δηλώσει πως επιθυμούσε να βρίσκεται κοντά στην οικογένειά του, που έμενε μόνιμα στην Μαδρίτη.  Ύστερα από τις καταπληκτικές του εμφανίσεις στο Παγκόσμιο Κύπελλο στην Ρωσία, όπου ψηφίστηκε ως ο καλύτερος τερματοφύλακας του τουρνουά, ο Βέλγος εξέφρασε το ενδιαφέρον του να αποχωρήσει από την Αγγλία.  Η Τσέλσι ανέφερε πως δεν θα τον παραχωρούσε αν δεν έβρισκε αντικαταστάτη του. Έτσι, ο Κουρτουά δεν εμφανιζόταν στις προπονήσεις, πιέζοντας την ομάδα του να τον αφήσει να φύγει. Στις 8 Αυγούστου 2018, η Ρεάλ Μαδρίτης ανακοίνωσε την μεταγραφή του Τιμπό Κουρτουά με συμβόλαιο έξι ετών. Μια μέρα αργότερα, η Τσέλσι με την σειρά της επισημοποίησε την συμφωνία που άγγιζε τις 35 εκατομμύρια λίρες. 

Στις 4 Σεπτεμβρίου, πραγματοποίησε το ντεμπούτο του σε μια νίκη επί της Λεγανές με 4-1.

Στις 12 Ιανουαρίου 2020, ο Κουρτουά νίκησε την πρώην ομάδα του Ατλέτικο Μαδρίτης στον τελικό του Σούπερ Καπ Ισπανίας. Το ματς στην κανονική διάρκεια έληξε 0-0 και στην διαδικασία των πέναλτι, ο Κουρτουά απόκρουσε το πέναλτι του Τόμας Πάρτεϊ και βοήθησε την ομάδα του να κατακτήσει το 11ο εγχώριο Σούπερ Καπ στην ιστορία της. 

Στις 5 Ιουλίου 2020, ο Κουρτουά κράτησε ανέπαφη την εστία του για 17η φορά στο πρωτάθλημα απέναντι στην Αθλέτικ Μπιλμπάο, γίνοντας ο πρώτος τερματοφύλακας της Ρεάλ που το πετυχαίνει από την σεζόν 1994-95.  Σε όλη την διάρκεια της χρονιάς ήταν ο βασικός τερματοφύλακας της Ρεάλ Μαδρίτης και την βοήθησε να κατακτήσει το πρωτάθλημα.  Μάλιστα, κέρδισε το τρόπαιο Zamora για τρίτη φόρα στην καριέρα του, καθώς δέχτηκε μόλις 20 γκολ σε 34 εμφανίσεις. 

#### 2021-παρόν
Στις 16 Αυγούστου, ο Κουρτουά ανανέωσε το συμβόλαιό του με την Ρεάλ ως το 2026.  Στις 6 Φεβρουαρίου 2022, έφτασε τις 100 νίκες με την Ρεάλ Μαδρίτης, στην νίκη με 1-0 επί της Γρανάδα. Ο Κουρτουά κέρδισε το δεύτερο πρωτάθλημα με την Ρεάλ Μαδρίτης την σεζόν 2021-22.

Στις 28 του Μάη 2022, ο Κουρτουά αναδείχθηκε ως ο πολυτιμότερος του αγώνα στον νικητήριο τελικό του Τσάμπιονς Λιγκ κόντρα στην Λίβερπουλ με 1-0, σημειώνοντας 9 αποκρούσεις.  Ο αριθμός των αποκρούσεων του, αποτελεί ρεκόρ σε τελικούς από την σεζόν 2003-04 και την εμφάνιση των συγκεκριμένων στατιστικών. 

Στις 10 Αυγούστου 2023, η Ρεάλ Μαδρίτης ανακοίνωσε πως ο Κουρτουά υπέστη ρήξη προσθιαίου χιαστού συνδέσμου στο αριστερό του γόνατο. Τις επόμενες μέρες προγραμματίστηκε χειρουργείο και ο παίκτης θα βρισκόταν εκτός αγωνιστικού ρυθμού για αρκετούς μήνες. 

Στις 19 Μαρτίου 2024, ο Κουρτουά τραυματίστηκε ξανά στην προπόνηση και υπέστη ρήξη μηνίσκου στο δεξί του γόνατο. Το χρονοδιάγραμμα επιστροφής του Βέλγου είχε εκτιμηθεί ότι θα είναι παραπάνω από δύο μήνες, αποκλείοντας την συμμετοχή του παίκτη στο υπόλοιπο της σεζόν.  Παρόλα αυτά, δύο μήνες μετά, στις 4 Μαίου, ο Κουρτουά έπαιξε το πρώτο του ματς στην χρονιά στην νικητήρια εμφάνιση με 3-0 κόντρα στην Κάντιθ.  Αργότερα, στη 1 Ιουνίου, ξεκίνησε βασικός στον τελικό του Τσάμπιονς Λιγκ εναντίον της Μπορούσια Ντόρτμουντ, όπου με ορισμένες σημαντικές αποκρούσεις βοήθησε την ομάδα του να κερδίσει με 2-0. 

Στις 29 Σεπτεμβρίου 2024, ο Κουρτουά ήταν θύμα ενός περιστατικού στο ματς της Ρεάλ εναντίον της Ατλέτικο Μαδρίτης, καθώς κάποιοι οπαδοί της πρώην ομάδας του πετούσαν διάφορα αντικείμενα κατευθυνόμενα σε αυτόν. Το ματς διακόπηκε για περίπου 15 με 20 λεπτά. 

## Στατιστικά σταδιοδρομίας

### Ομάδα

### Διεθνή

## Διακρίσεις

### Γκενκ

* Βελγικό πρωτάθλημα: 2010-11

#### Ατλέτικο Μαδρίτης

* Πριμέρα Ντιβισιόν: 2013-14
* Κύπελλο Ισπανίας: 2012-13
* ΟΥΕΦΑ Γιουρόπα Λιγκ: 2011-12
* ΟΥΕΦΑ Σούπερ Καπ: 2012
* ΟΥΕΦΑ Τσάμπιονς Λιγκ δεύτερη θέση: 2013-14

#### Τσέλσι

* Πρέμιερ Λιγκ: 2014-15, 2016-17
* Κύπελλο Αγγλίας: 2017-18; δεύτερη θέση 2016-17
* Λιγκ Καπ: 2014-15

#### Ρεάλ Μαδρίτης

* Πριμέρα Ντιβισιόν: 2019-20, 2021-22, 2023-24
* Κύπελλο Ισπανίας: 2022-23
* Σούπερ Καπ Ισπανίας: 2020, 2022
* ΟΥΕΦΑ Τσάμπιονς Λιγκ: 2021-22, 2023-24
* ΟΥΕΦΑ Σούπερ Καπ: 2022, 2024
* Παγκόσμιο Κύπελλο Συλλόγων: 2018  
* Διηπειρωτικό Κύπελλο ΦΙΦΑ: 2024

#### Βέλγιο

* Παγκόσμιο Κύπελλο Ποδοσφαίρου τρίτη θέση: 2018

#### Ατομικές

* Πριμέρα Ντιβισιόν Βραβείο Ζαμόρα: 2012-13, 2013-14, 2019-20
* Πριμέρα Ντιβισιόν Τερματοφύλακας της Σεζόν: 2012-13
* ΟΥΕΦΑ Τσάμπιονς Λιγκ Ομάδα της Σεζόν: 2013-14, 2020-21
* ΟΥΕΦΑ Τσάμπιονς Λιγκ 11αδα της Σεζόν: 2021-22, 2022-23
* Πρέμιερ Λιγκ Χρυσό Γάντι: 2016-17
* Παγκόσμιο Κύπελλο Χρυσό Γάντι: 2018
* Παγκόσμιο Κύπελλο Καλύτερη ομάδα: 2018
* Καλύτερος Τερματοφύλακας ΦΙΦΑ: 2018
* FIFA FIFPro World 11: 2022, 2023
* Βραβείο Γιασίν: 2022

## Παραπομπές

## Εξωτερικοί σύνδεσμοι

*

Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου Κ18
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ρεάλ Μαδρίτης
Κατηγορία:Τερματοφύλακες ποδοσφαιριστές
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022